b'\n_START_ARTICLE_\nVolja\n_START_PARAGRAPH_\nVolja je drama Etbina Kristana iz leta 1902. Gre za osvoboditev \xc4\x8dloveka od volje drugega, za poravnavo \xc5\xbeivljenjskih nesoglasij in za sre\xc4\x8do, ki jo prinese volja do \xc5\xbeivljenja.\n_START_SECTION_\n1. dejanje\n_START_PARAGRAPH_\nPri Mrkulinovih vlada \xc4\x8dudno razpolo\xc5\xbeenje, vsi so brez ciljev, brez volje, razen Ljubice, ki je polna volje in veselja. Ljubica in slikar Grabar se predajata ljubezni. Sestra Marica \xc4\x8daka na poroko z Edvardom, ki pa je Margaritin ljubimec. Edvard se ho\xc4\x8de z Marico poro\xc4\x8diti samo zaradi denarja. Marica je imala veliko ljubezen s Slavcem, toda ma\xc4\x8deha ga je pognala iz hi\xc5\xa1e, sama pa mu je morala napisati \xc5\xbealjivo poslovilno pismo. Njegovega otroka je rodila naskrivaj, vzeli so ji ga. Ljubica jo prepri\xc4\x8duje, naj se zaupa o\xc4\x8detu, a Marica je rekla, da o\xc4\x8de tega ne sme nikoli izvedeti. Ljubica sluti, da Marica nekaj skriva, namera pa zadevi priti do dna.\n_START_SECTION_\n2. dejanje\n_START_PARAGRAPH_\nMargarita o\xc4\x8dita Edvardu, da se je njegova strast ohladina, sama pa je polna \xc4\x8dustev, volje,s katero si je podredila vse v hi\xc5\xa1i, tudi Marico. Grabar se sre\xc4\x8da s prijateljem Slavcem, pred galerijo, kjer bo razstava, ki se je vrnil v doma\xc4\x8di kraj. Slavec \xc5\xa1e ni prebolel razo\xc4\x8daranja z Marico. Na razstavo prihajata tudi Ljubica in Julka. Ljubica opazi Slavca, naredi na\xc4\x8drt in zre\xc5\xbeira sre\xc4\x8danje zaljubljence. Slavec in Marica si izpovesta ljubezen, nato pa mu Marica pove naj pozabi nanjo. Ljubica ho\xc4\x8de odkriti skrivnost, ki jo ima Marica. Na razstavo prideta skupaj ma\xc4\x8deha in Edvard, sestrino zadrego pa opati Ljubica.\n_START_SECTION_\n3. dejanje\n_START_PARAGRAPH_\nLjubica naredi na\xc4\x8drt, da bo povrnila Marici svobodo, za pomo\xc4\x8dnika pa vzame Grabarja. Margariti Franjo o\xc4\x8dita, da je zaradi nje postal ravnodu\xc5\xa1en in brez volje. Margarita se zate\xc4\x8de k Edvardu in zahteva, da takoj pobegneta. Edvard jo posku\xc5\xa1a umiriti in si izprosi eno no\xc4\x8d za premislek, ves njihov pogovor pa je poslu\xc5\xa1ala Ljubica. O\xc4\x8deta navdu\xc5\xa1i za dru\xc5\xbeinski izlet, nato pa se pogovori s Slavcem. Pove mu, da je o\xc4\x8de in dogovorita se, da bosta pomagala Marici.\n_START_SECTION_\n4. dejanje\n_START_PARAGRAPH_\nV novem kopli\xc5\xa1\xc4\x8du se po\xc4\x8dasi zbirajo vsi \xc4\x8dlani dru\xc5\xbeine. Ljubica Margariti pove, da je ne bi rada uni\xc4\x8dil, ampak samo re\xc5\xa1ila Marico. Margarito prizadane Edvardov odgovor, spozna pa, da v njem ni prave ljubezni in da je strahopetec. Medtem je Ljubica napeljala sestro, da se je sre\xc4\x8dala s svojim otrokom. O\xc4\x8deta gane sre\xc4\x8da Marice in Slavca, zato pristane na poroko. Ko Edvard sli\xc5\xa1i za otroka, Margariti ponudi, da pobegneta, a ta ga zavrne. Pestunja na robu propada ob morju opazi \xc5\xbeensko in pove Ljubici, da je ms\xc4\x8deha strmoglavila v valove.'